smcproject/ml-wiki-sentences huggingface dataset:
കേരളത്തിൽ ഏറ്റവും വലിയ സാമ്പത്തിക തട്ടിപ്പ്‌  നടത്തി കോളിളക്കം സൃഷ്‌ടിച്ച സ്ഥാപനമാണ്‌ ടോട്ടൽ ഫോർ യു .
ടോട്ടൽ ഫോർ യു സ്ഥാപനത്തിന്റെ ഉടമയും കേസിലെ ഒന്നാം പ്രതിയുമായ ശബരിനാഥ്‌ രണ്ട്‌ വർഷം കൊണ്ട്‌ 200 കോടിയിലേറെ രൂപ തട്ടിച്ചുവെന്നാണ്‌ പോലീസ്‌ കേസ്‌.
ചലച്ചിത്ര താരങ്ങളും, ബിസിനസ്, ഉദ്യോഗസ്ഥ രംഗത്തെ പ്രമുഖരും മുതൽ സാധാരണക്കാർ വരെ ഈ തട്ടിപ്പിൽ കുടുങ്ങി പണം നഷ്ടപെട്ടവരിൽ പെടുന്നു.
ടോച്ചിസോറസ് ഇംഗ്ലീഷ് വിലാസം https://ml.wikipedia.org/wiki/Tochisaurus
ട്രൂഡോൺറ്റിഡ് വിഭാഗത്തിൽ പെട്ട ചെറിയ ഒരു ദിനോസർ ആണ് ടോച്ചിസോറസ് .
അന്ത്യ  ക്രിറ്റേഷ്യസ് കാലത്തു മംഗോളിയയിൽ ജീവിച്ചിരുന്ന ഇവ, തെറാപ്പോഡ വിഭാഗത്തിൽ പെട്ട ഇരുകാലികൾ ആയിരുന്നു .
പേരിന്റെ അർഥം ഒട്ടകപക്ഷി പല്ലി എന്നാണ്.
ടോച്ഛ് എന്ന മംഗോളിയൻ പദത്തിൽ നിന്നുമാണ് പേരിന്റെ ആദ്യ ഭാഗം അർഥം ഒട്ടകപക്ഷി എന്നാണ് .
ടോട്ടം ഇംഗ്ലീഷ് വിലാസം https://ml.wikipedia.org/wiki/Totem ടോട്ടം.
ബ്രിട്ടീഷ കൊളംബിയയിലെ വിക്ടോറിയയിലുള്ള തണ്ടർബേർഡ് പാർക്കിൽ നിന്നും
ഒരു ഗോത്രാചാരപ്രതീകമാണ് ടോട്ടം .
ഏതെങ്കിലുമൊരു സമൂഹവുമായോ ഗോത്രവുമായോ ബന്ധപ്പെട്ട മൃഗമോ ചെടിയോ മറ്റേതെങ്കിലും പ്രകൃതി പ്രതിഭാസമോ 'ടോട്ട'മായി അംഗീകരിക്കപ്പെടാറുണ്ട്.
ഈ ടോട്ടത്തോട് പ്രസ്തുത സമൂഹത്തിന് ഒരാരാധനാ മനോഭാവമായിരിക്കും ഉണ്ടായിരിക്കുക.
പ്രാചീന സമൂഹങ്ങളിലെ വിവിധാചാരങ്ങളെയും വിശ്വാസങ്ങളെയും ടോട്ടെമിസം എന്ന പേരിൽ വ്യാഖ്യാനിക്കാറുണ്ട്.
വിവിധ രൂപങ്ങൾ
പലതരം സമൂഹങ്ങളും ഗോത്രങ്ങളും നിവസിക്കുന്ന പ്രദേശങ്ങളിലാണ് ഓരോന്നിനെയും വേർതിരിച്ചു കാണാനായി ഏതെങ്കിലും ജന്തുവിനെയൊ മറ്റോ അതിന്റെ ടോട്ടമായി അംഗീകരിക്കുന്നത്.
പലപ്പോഴും ടോട്ടത്തിന്റെ പേരിലായിരിക്കും ഗോത്രം അറിയപ്പെടുന്നത്.
പരമ്പരാഗതമായി ടോട്ടവുമായി ബന്ധപ്പെട്ടവരാണെന്ന വിശ്വാസം ഇവരിലുളവാകുന്നു.
ഉദാഹരണത്തിന് ഏതെങ്കിലുമൊരു മൃഗമാണ് ഒരു ഗോത്രത്തിന്റെ ടോട്ടമെങ്കിൽ അതിന്റെ മാംസം അവർ ഒരിക്കലും ഭക്ഷിക്കുകയില്ല.
ടോട്ടത്തിന്റെ ക്ഷേമത്തിനും വർധനയ്ക്കും വേണ്ടി അവർ പ്രയത്നിക്കുകയും ചെയ്യും.
ലിംഗാടിസ്ഥാനത്തിലും വ്യക്തിഗതമായും ടോട്ടമുള്ള ഗോത്രങ്ങളും നിലവിലുണ്ട്.
ആസ്ത്രേലിയയിലെ ആദിവാസികൾക്കിടയിലാണ് ഇതു കൂടുതലായി കാണുന്നത്.
പോളിനേഷ്യൻ ഗോത്രവർഗക്കാർക്കിടയിൽ മൃഗങ്ങളുടെയും മറ്റും രൂപത്തിൽ അവതരിച്ചുവെന്നു കരുതുന്ന ആത്മാക്കളെയാണ് ടോട്ടമായി കരുതുന്നത്.
വടക്കേ അമേരിക്കയിലെ ഒജിബ്വാ ഇന്ത്യൻ വംശജരുടെ ഭാഷയിൽ നിന്നാണ് ടോട്ടം എന്ന പദം രൂപം കൊണ്ടത്.
ഇവർ മത്സ്യങ്ങളെയും മൃഗങ്ങളെയും പക്ഷികളെയും ടോട്ടമായി അംഗീകരിക്കുന്നുണ്ടെങ്കിലും അവയുടെ മാംസം ഭക്ഷിക്കുന്നതിൽ വിമുഖത കാട്ടാറില്ല.
ശാസ്ത്രീയ പഠനങ്ങൾ
പ്രകൃതിയുമായുള്ള ഗാഢബന്ധത്തിന്റെ പ്രതീകാത്മക പ്രകാശനമാണ് ടോട്ടമെന്ന സങ്കല്പമെന്ന് പ്രസിദ്ധ സാമൂഹിക ശാസ്ത്രജ്ഞനായ എമിലി ഡർക്കീം അഭിപ്രായപ്പെടുന്നു.
മതവിശ്വാസത്തിന്റെ ആരംഭത്തെയാണ് ഇതു സൂചിപ്പിക്കുന്നതെന്നും അദ്ദേഹം വ്യാഖ്യാനിക്കുന്നു.
സമൂഹത്തിലെ വിഭാഗീയത സൂചിപ്പിക്കുവാൻ പ്രകൃതിയിലെ വൈവിധ്യത്തെ ഉപയോഗിക്കുന്നതിന് ഉദാഹരണമാണ് ടോട്ടെമിസമെന്ന് ആധുനിക നരവംശ ശാസ്ത്രജ്ഞനായ ക്ലോദ് ലെവി-സ്ട്രോസ് അഭിപ്രായപ്പെടുകയുണ്ടായി.
സുപ്രധാന സംഭവങ്ങൾ സ്മരിക്കുവാനും വസ്തുക്കളുടെ ഉടമാവകാശം സൂചിപ്പിക്കുവാനും അന്തരിച്ചവരുടെ സ്മാരകങ്ങളായും മറ്റുമാണ് ഇന്ത്യൻ വംശജർ ടോട്ടം പോൾസ് പണിതുയർത്തുന്നത്.
കുടുംബചരിത്രം സൂചിപ്പിക്കുന്ന കരവിരുതുകൾ ചില ടോട്ടം തൂണുകളിൽ കാണാം.
മൃഗത്തിന്റെയും മനുഷ്യന്റെയും രൂപത്തിലുള്ള ആത്മാക്കളെയും പൂർവികർക്കൊപ്പം ആലേഖനം ചെയ്യാറുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടോട്ടം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടോട്ടനം ഹോട്ട്സ്പർ എഫ്.സി. ഇംഗ്ലീഷ് വിലാസം https://ml.wikipedia.org/wiki/Tottenham_Hotspur_F.
വടക്കേ ലണ്ടനിലെ ടോട്ടൻഹാം ആസ്ഥാനമാക്കി പ്രവർത്തിക്കുന്ന ഒരു ഇംഗ്ലീഷ് പ്രൊഫഷണൽ ഫുട്ബോൾ ക്ലബ് ആണ് ടോട്ടനം ഹോട്ട്സ്പർ . 'സ്പർസ്' , 'ലില്ലിവൈറ്റ്സ്' തുടങ്ങിയ വിളിപ്പേരുകളുള്ള ടോട്ടനം ഹോട്ട്സ്പർ ഇംഗ്ലണ്ടിലെ മികച്ച ഫുട്ബോൾ ക്ലബ്ബുകളിൽ ഒന്നാണ് .
നിലവിൽ ഇംഗ്ലീഷ് പ്രീമിയർ ലീഗിൽ കളിക്കുന്ന ഈ ക്ലബ്ബ് 1882ൽ സ്ഥാപിതമായി .
വൈറ്റ് ഹാർട്ട് ലെയിൻ ആണ് ടോട്ടൻഹാമിന്റെ പ്രധാന കളിക്കളം .
ക്ലബ്ബിന്റെ പുതിയ പരിശീലനക്കളമാണ് എൻഫീൽഡ് ഗ്രൗണ്ട് .
1901ൽ തങളുടെ ആദ്യത്തെ എഫ്.എ. കപ്പ് നേട്ടത്തോടെ ഫൂട്ബോൾ ലീഗ് വന്നതിനു ശേഷം ലീഗിലില്ലാതെ പ്രസ്തുത നേട്ടം കൈവരിച്ച ഏക ക്ലബ്ബായി ടോട്ടൻഹാം .
ലീഗ് കപ്പ് , എഫ്.എ. കപ്പ് എന്നീ കിരീടങൾ 1960-61 സീസണിൽ നേടി ഈ ഇനങളിൽ ഇരട്ട കിരീടം കരസ്തമാക്കിയ ഇരുപതാം നൂറ്റാണ്ടിലെ ആദ്യ ക്ലബ്ബ് , 1963ൽ യൂറോപ്യൻ കപ്പ് വിന്നേഴ്സ് കപ്പ് കിരീട വിജയത്തോടെ യുവേഫയുടെ ക്ലബ് മൽസരങളിൽ കിരീടം നേടിയ ആദ്യ ബ്രിട്ടീഷ് ക്ലബ് , 1972ൽ യുവേഫ കപ്പിന്റെ പ്രഥമ ജേതാക്കളായതോടെ  രണ്ട് പ്രധാന വ്യത്യസ്ത  യൂറോപ്യൻ ക്ലബ് മത്സര കിരീടങൾ നേടിയ ആദ്യ ബ്രിട്ടീഷ് ക്ലബ് , തുടങിയവ ടോട്ടൻഹാം ഹോട്സ്പർ കൈവരിച്ച നേട്ടങ്ങളാണ് .
കഴിഞ്ഞ ആറു ദശാബ്ദങ്ങളിലോരോന്നിലും ഒരു പ്രധാന കിരീടമെങ്കിലും നേടിയ ക്ലബ്ബെന്ന റെക്കോർഡ് മാഞ്ചെസ്റ്റർ യുണൈറ്റഡുമായി സ്പർസ് പങ്കിടുന്നു .
'ടു ഡെയർ ഈസ് ടു ഡു' എന്നതാണ് ക്ലബ്ബിന്റെ ആപ്തവാക്യം .
ഫുട്ബോൾ പന്തിൽമേൽ നിൽക്കുന്ന മത്സര കോഴിയാണ് ക്ലബ് മുദ്ര.
ടോട്ടൻഹാമിന്റെ ചിരവൈരികളാണ് വടക്കൻ ലണ്ടനിൽ നിന്നു തന്നെയുള്ള ആർസനൽ .
ഇവർ തമ്മിലുള്ള മത്സരങ്ങൾ 'നോർത് ലണ്ടൻ ഡെർബി' എന്ന് അറിയപ്പെടുന്നു .
ആർസനിലു പുറമെ ചെൽസി , വെസ്റ്റ് ഹാം തുടങ്ങിയ ഫുട്ബോൾ ക്ലബുകളും സ്പർസിന്റെ മത്സര വൈരികളാണ്.
കളിക്കാർ ഒന്നാംനിര ടീം പുതുക്കിയത്: 2 February 2020
നമ്പർ സ്ഥാനം കളിക്കാരൻ 1 ഗോൾ കീപ്പർ ഹ്യൂഗോ ലോറിസ് ( captain ) 4 പ്രതിരോധ നിര ടോബി ആൽ‌ഡർ‌വെയറെൽഡ് 5 പ്രതിരോധ നിര ജാൻ വെർട്ടോൻഗെൻ 6 പ്രതിരോധ നിര ഡേവിൻസൺ സാഞ്ചസ് 7 മുന്നേറ്റ നിര സോൺ ഹ്യൂങ് മിൻ 8 മധ്യനിര ഹാരി വിങ്ക്സ് 10 മുന്നേറ്റ നിര ഹാരി കെയ്ൻ ( vice-captain ) 11 മധ്യനിര എറിക് ലമേല 12 മധ്യനിര വിക്ടർ വന്യാമ 13 ഗോൾ കീപ്പർ മൈക്കൽ വോം 15 മധ്യനിര എറിക് ഡിയർ 17 മധ്യനിര മൂസ്സ സിസോക്കോ നമ്പർ സ്ഥാനം കളിക്കാരൻ 18 മധ്യനിര ജിയോവാനി ലോ സെൽസോ 19 മധ്യനിര റയാൻ സെസെഗ്നൻ 20 മധ്യനിര ഡെലി അലീ 21 പ്രതിരോധ നിര ഹുവാൻ ഫോയ്ത്ത് 22 ഗോൾ കീപ്പർ പോളോ ഗസ്സാനിഗ 23 മധ്യനിര സ്റ്റീവൻ ബെർഗ്വൻ 24 പ്രതിരോധ നിര സെർജ് ഓറിയർ 27 മധ്യനിര ലൂക്കാസ് മൗറ 28 മധ്യനിര ടാങ്കുയ്  ഡോംബെലെ 30 മധ്യനിര ഗെഡ്‌സൺ ഫെർണാണ്ടസ് (ബെൻഫിക്കയിൽ നിന്ന് വായ്പയിൽ) 33 പ്രതിരോധ നിര ബെൻ ഡേവിസ് വായ്‌പ കൊടുത്ത കളിക്കാർ
നമ്പർ സ്ഥാനം കളിക്കാരൻ 9 മുന്നേറ്റ നിര Vincent Janssen (at Fenerbahçe for the 2017–18 season ) 14 മധ്യനിര Georges-Kévin N'Koudou (at Burnley for the 2017–18 season ) നമ്പർ സ്ഥാനം കളിക്കാരൻ 25 മധ്യനിര Josh Onomah (at Aston Villa for the 2017–18 season ) 38 പ്രതിരോധ നിര Cameron Carter-Vickers (at Ipswich Town for the 2017–18 season ) അവലംബം
ദെങ്ഫെങ്
ഹെനാൻ പ്രവിശ്യയിലെ ഝെങ്ഝൗവിലുള്ള ഒരു പട്ടണമാണ് ദെങ്ഫെങ് (ചൈനീസ്:登封; ഇംഗ്ലീഷ്: Dengfeng ).
പണ്ട്കാലത്ത് യാങ്ചെങ് എന്നപേരിലായിരുന്നു ഈ പ്രദേശം അറിയപ്പെട്ടിരുന്നത്.
1220ച.
മീ വിസ്തീർണ്ണമുള്ള ഈ പട്ടണത്തിലെ ജനസംഖ്യ ഏകദേശം 630,000ആണ്
സോങ്പർവ്വതത്തിന്റെ അടിവാരത്താണ് ദെങ്ഫെങ് സ്ഥിതിചെയ്യുന്നത്.
ചൈനയിലെ പുണ്യപർവ്വതങ്ങളിൽ ഒന്നാണ് സോങ്ഷാൻ .
ചൈനയിലെ ഒരു തീർത്ഥാടനകേന്ദ്രം കൂടിയാണ് ദെങ്ഫെങ്.
നിരവധി ബുദ്ധ, താവോ, കൺഫ്യൂഷ്യസ് ക്ഷേത്രങ്ങൽ ഇവിടെയുണ്ട്.
2010-ൽ ദെങ്ഫെങിലെ ചില കേന്ദ്രങ്ങളെ യുനെസ്കോ "ഭൂമിക്കും സ്വർഗ്ഗത്തിനും മദ്ധ്യത്തിലുള്ള" ദെങ്ഫെങിലെ ചരിത്രസ്മാരകങ്ങൾ എന്നപേരിൽ ലോകപൈതൃകപട്ടികയിൽ ഉൾപ്പെടുത്തിയിരുന്നു.
ചില കവാടങ്ങളും, ക്ഷേത്രങ്ങളും, മറ്റു പ്രത്യേകനിർമ്മിതികളും ഇതിൽ പെടുന്നു.
ബുദ്ധമതസ്തരുടെ ഷാവോലിൻ മഠവും , ഗാവോഷെങ് വാനനിരീക്ഷണ നിലയവും ഇതിന്റെ ഭാഗമാണ്.
ഗാവോഷെങ് വാനനിരീക്ഷണ നിലയം ഹുയിഷാൻ ക്ഷേത്രം(Huishan Temple) ഛിമു ഛ്യൂ കവാടങ്ങൾ(Qimu Que Gates) ഷാവോലിൻ മഠവും അവിടത്തെ പഗോഡാ വനവും ഷാവോഷി കവാടങ്ങൾ(Shaoshi Que Gates) സോങ്യാങ് അക്കാദമി സോങ്യൂയ് പഗോഡ തായ്ഷി ഛ്യൂ കവാടം(Taishi Que Gates) ക്ഷോങ്യൂ ക്ഷേത്രം(Zhongyue Temple) അവലംബം ↑ (in Chinese) Introduction to Dengfeng Archived 2007-10-22 at the Wayback Machine .
, Official website of Dengfeng Government, visited on April 12, 2008.
UNESCO World Heritage Centre ↑ Historic Monuments of Dengfeng in "The Centre of Heaven and Earth."
UNESCO World Heritage Centre പുറത്തേക്കുള്ള കണ്ണികൾ Official website
ദെബോറാ
എബ്രായബൈബിളിലെ ന്യായാധിപന്മാരുടെ പുസ്തകം അനുസരിച്ച് ഒരു ദൈവപ്രവാചികയും രാജവാഴ്ചയുടെ സ്ഥാപനത്തിനു മുൻപ് പുരാതന ഇസ്രായേലിനെ നയിച്ചിരുന്ന ന്യായാധിപന്മാരുടെ പരമ്പരയിൽ നാലാമത്തെയാളും ആയിരുന്നു ദെബോറാ .
രാഷ്ട്രീയ, സൈനിക മേഖലകളിൽ ജനങ്ങൾക്ക് നേതൃത്വം കൊടുത്ത അവർ ലാപ്പിഡോത്ത് എന്നയാളുടെ പത്നിയും ആയിരുന്നു.
ബിസി പന്ത്രണ്ടാം നൂറ്റാണ്ടിലാകാം അവർ ജീവിച്ചിരുന്നത്.
ബൈബിളിലെ ന്യായാധിപന്മാർക്കിടയിലെ ഏകവനിതയായ ദെബോറാ, കാനാനിൽ ജാബിനിലെ സൈന്യത്തലവനായ സിസേരക്കെതിരെ വിജയകരമായി സംഘടിപ്പിച്ച പ്രത്യാക്രമണത്തിന്റെ കഥയും ഘോഷണവും ന്യായാധിപന്മാരുടെ പുസ്തകം നാലും അഞ്ചും അദ്ധ്യായങ്ങളിലുണ്ട്.
ന്യായാധിപന്മാർ നാലാം അദ്ധ്യായത്തിലെ ഗദ്യാഖ്യാനത്തിന്റെ  കവിതാരൂപമാണ് അഞ്ചാമദ്ധ്യായത്തിൽ.
"ദെബോറായുടെ ഗീതം" എന്നറിയപ്പെടുന്ന ഈ ബൈബിൾ ഖണ്ഡം അതു വിവരിക്കുന്ന യുദ്ധം നടന്ന് ഏറെ വൈകാതെ,  ബിസി പന്ത്രണ്ടാം നൂറ്റാണ്ടിൽ തന്നെ എഴുതപ്പെട്ടതാകാം ആ നിലയ്ക്ക്, ബൈബിളിലെ കവിതാഖണ്ഡങ്ങളിൽ ഏറ്റവും പുരാതനം തന്നെയാകാം അത്.
യുദ്ധപശ്ചാത്തലത്തിലെ സ്ത്രീചിത്രീകരണത്തിന്റെ ഏറ്റവും പുരാതന മാതൃകകളിൽ ഒന്നെന്ന പ്രാധാന്യവും അതിനുണ്ട്.
കൂടാരം പണിക്കാരനായ ഹേബറിന്റെ പത്നി ജായേൽ എന്ന വനിതയും അതിൽ പ്രത്യക്ഷപ്പെടുന്നു.
ഉറങ്ങിക്കിടന്നിരുന്ന സിസേരയെ, നെറ്റിയിൽ കൂടാരക്കുറ്റി അടിച്ചിറക്കി കൊന്നത് ജായേൽ ആയിരുന്നു.
ദെബോറായും ജായേലും ഈ ആഖ്യാനത്തിൽ ശക്തരും സ്വാതന്ത്ര്യബോധമുള്ളവരുമായ വനിതകളായി പ്രത്യക്ഷപ്പെടുന്നു.
ബൈബിളിലെ ആഖ്യാനത്തിൽ തെളിയുന്ന ദെബോറയുടെ ചിത്രം പുരാതനഇസ്രായേലിലെ സാമൂഹ്യപശ്ചാത്തലത്തിൽ അസ്വാഭാവികമായി തോന്നിയേക്കാമെങ്കിലും രാജവാഴ്ച നിലവിൽ വന്ന് പുരുഷമേധാവിത്വത്തിന്റെ അധികാരഘടനകൾ ഉറയ്ക്കുന്നതിനു മുൻപ് ഇസ്രായേലി സമൂഹത്തിൽ സ്ത്രീകൾക്ക് ലഭിച്ചിരുന്ന താരതമ്യേനയുള്ള സ്വാതന്ത്ര്യത്തിന്റെ സൂചനയാകാം അതിലെന്നു ചൂണ്ടിക്കാണിക്കപ്പെട്ടിട്ടുണ്ട്.
ദെബോറാ  പേരിന് എബ്രായഭാഷയിൽ തേനീച്ച എന്നാണർത്ഥം.
ദ്രവ്യപ്രവാഹശാസ്ത്രത്തിലെ ('റിയോളജി') അമാനകസംഖ്യയായ ദെബോറാസംഖ്യയുടെ പേര് ഈ വനിതയുമായി ബന്ധപ്പെട്ടിരിക്കുന്നു.
അവലംബം 1 2 3 ഓക്സ്ഫോർഡ് ബൈബിൾ സഹകാരിയിലെ ദെബോറായെക്കുറിച്ചുള്ള ലേഖനം (പുറം 161) ↑
ദെഹ്ലി ഉർദു അഖ്ബാർ ദെഹ്ലി ഉർദു അഖ്ബാറിന്റെ താൾ
ഉർദു ഭാഷയിൽ ദില്ലിയിൽ നിന്ന് പുറത്തിറങ്ങിയ ആദ്യത്തെ വർത്തമാനപ്പത്രമാണ് ദെഹലി ഉർദു അഖ്ബാർ (Dehli Urdu Akhbar).
1836-ൽ പ്രസിദ്ധീകരണമാരംഭിച്ച ഇത് 1857 ജൂലൈ 12-ന് അഖ്ബാർ-അൽ-സഫർ എന്ന് പേരുമാറ്റി.
1857 സെപ്റ്റംബർ 13-നാണ് ഇതിന്റെ അവസാനത്തെ പതിപ്പ് പുറത്തിറങ്ങിയത്.
ഷിയാ നേതാവായിരുന്ന മൗലവി മുഹമ്മദ് ബഖർ ആയിരുന്നു ഇതിന്റെ എഡിറ്റർ.
ദെഹ്ലി ഉർദു അക്ബാർ ഒരു ബ്രിട്ടീഷ് വിരുദ്ധപത്രമായിരുന്നു.
1857-ലെ ലഹളക്കാലത്ത് ദില്ലിയിൽ പ്രസിദ്ധീകരിക്കപ്പെട്ടിരുന്ന ഏറ്റവും പ്രധാനപ്പെട്ട പത്രം ഇതായിരുന്നുവെന്ന് വിലയിരുത്തപ്പെടുന്നു.
ഇക്കാലത്ത് ഇത് ആഴ്ചപ്പതിപ്പായാണ് പുറത്തിറങ്ങിയിരുന്നത്.
ഈ പത്രത്തിന്റെ 16 ലക്കങ്ങൾ ദില്ലിയിലെ നാഷണൽ ആർക്കൈവ്സ് ഓഫ് ഇന്ത്യയിൽ പരിരക്ഷിക്കുന്നുണ്ട്.
സ്ഥാപനപശ്ചാത്തലം
1835 മാർച്ചിൽ ഡെൽഹി കമ്മീഷണറായിരുന്ന വില്യം ഫ്രേസറെ ഒരു നാട്ടുകാരനായ കുതിരക്കാരൻ കൊലപ്പെടുത്തി.
നവാബ് ഷംസുദ്ദീന്റെ ചാരനായ കരിം ഖാൻ എന്നയാളാണ് കൊലപാതകി എന്നു കണ്ടെത്തി.
കരീം ഖാനെതിരെയുള്ള നടപടികളെ, വിചാരണാവേളയിൽ, കൊൽക്കത്ത ആസ്ഥാനമായ ഒരു പത്രം ആക്ഷേപിക്കുകയും അങ്ങനെ ബ്രിട്ടീഷുകാർക്കെതിരെ ജനവികാരം ഉയരുകയും ചെയ്തു.
1835 ഒക്ടോബറിൽ കരീംഖാനെ വധശിക്ഷക്ക് വിധേയനാക്കി.
ആയിരക്കണക്കിന് മുസ്ലീങ്ങൾ അയാളുടെ ശവമാടത്തിൽ എത്തി അനുശോചനം രേഖപ്പെടുത്തി.
ഈ സംഭവമാണ് ദെഹ്ലി ഉർദു അഖ്ബാറിന്റെ പിറവിക്ക് കാരണമായത്.
ഉള്ളടക്കവും നയങ്ങളും
മുഗൾ വീക്ഷണത്തിൽ പ്രസിദ്ധീകരിച്ചിരുന്ന ദെഹ്ലി ഉർദു അക്ബാറിന്റെ ബ്രിട്ടീഷ് പ്രതിയോഗി ഡെൽഹി ഗസറ്റ് എന്ന പത്രമായിരുന്നു.
ഈ പക്ഷപാതിത്വം മൂലം ഒരേ സംഭവത്തിനുതന്നെ വ്യത്യസ്തതരത്തിലുള്ള റിപ്പോർട്ടിങ് ആണ് ഇരുപത്രങ്ങളിലുമുണ്ടായിരുന്നത്.
ദെഹ്ലി ഉർദു അഖ്ബാർ പ്രധാനമായും തദ്ദേശിയരാഷ്ട്രീയവും മതപരമായ കാര്യങ്ങളുമാണ് ചർച്ച ചെയ്തിരുന്നത്.
മതപരിവർത്തനം, സൂഫി ആശ്രമങ്ങളിലെ അത്ഭുതസംഭവങ്ങൾ, ഡെൽഹിയിലെ ആഘോഷങ്ങളും അവയ്കിടയിൽ ചിലപ്പോഴുണ്ടാകാറുള്ള സുന്നി ഷിയ കലാപങ്ങൾ തുടങ്ങിയവയെല്ലാം അത് റിപ്പോർട്ട് ചെയ്തു.
കൊട്ടാരത്തിലെ സ്ത്രീകളെ അവിഹിതബന്ധത്തിനെതിരെയുള്ള ശിക്ഷയെക്കുറിച്ചുള്ള ഗോസിപ്പുകളും അത് പ്രചരിപ്പിച്ചു.
മുഗൾ സഭയിലേയും ഡെൽഹിയിലെ മുസ്ലീം പണ്ഡിതർക്കിടയിലെയും ബ്രിട്ടീഷ് സർക്കാരിലേയും അഴിമതികൾക്കെതിരെ ഈ പത്രം എഴുതിയിരുന്നു.
മുഗൾ ചക്രവർത്തിയായിരുന്ന ബഹാദൂർഷാ സഫറിനോട് ഏറെ വിധേയത്വം പുലർത്തിയിരുന്ന പത്രം കൊട്ടാരത്തിലെ ഉദ്യോഗസ്ഥരെയാണ് അഴിമതിക്കും തെറ്റുകൾക്കും വിമർശിച്ചിരുന്നത്.
തങ്ങളുടെ വായനക്കാർക്ക് സാന്മാർഗികോപദേശങ്ങൾ നൽകി തിന്മയിൽനിന്ന് അവരെ അകറ്റുക എന്നതായിരുന്നു ദെഹ്ലി ഉർദു അക്ബാറിന്റെ പ്രഖ്യാപിതലക്ഷ്യം.
വ്യക്തിപരമായ ഗോസിപ്പുകൾ കൊണ്ട് എഡിറ്ററുടെ മതപരമായ വീക്ഷണങ്ങളെ അനുഗമിക്കാത്ത മാന്യന്മാരെ അധിക്ഷേപിക്കുന്ന ഒരു വൃത്തികെട്ട പത്രമായിരുന്നു ദെഹ്ലി ഉർദു അക്ബാർ എന്നാണ് എതിർചേരിയിലുള്ള മറ്റൊരു ഉർദു പത്രം അതിനെക്കുറിച്ച് വിലയിരുത്തുന്നത്.
എഡിറ്ററായ മൗലവി മുഹമ്മദ് ബഖറുടെ പുത്രനും കവിയുമായ മുഹമ്മദ് ഹുസൈൻ ആസാദ് , ദില്ലിയിലെ കവിസമ്മേളനങ്ങളിൽ (മുശൈറകൾ) ചൊല്ലപ്പെടുന്ന കവിതകൾ പത്രത്തിൽ പ്രസിദ്ധീകരിച്ചിരുന്നു.
കവിതാരംഗത്തെ സൗഖ് - ഗാലിബ് വൈരത്തിൽ പത്രം സൗഖിന്റെ പക്ഷത്തായിരുന്നു നിന്നിരുന്നത്.
സൗഖ് ആസാദിന്റെ ഗുരുവും, ബഖറുടെ സുഹൃത്തുമായിരുന്നു.
ചൂതാട്ടത്തിന്റെ പേരിൽ ഗാലിബ് ഒരിക്കൽ തടവിലായപ്പോൾ ആ സംഭവം വളരെ വിശദീകരിച്ച് ദെഹ്ലി ഉർദു അഖ്ബാർ റിപ്പോർട്ട് ചെയ്തിരുന്നു.
ഡെൽഹിക്ക് പുറത്തുള്ള കാര്യങ്ങളെക്കുറിച്ച് അക്ബാറിൽ വളരെ വിരളമായേ പരാമർശിക്കാറുള്ളൂ.
ഉണ്ടെങ്കിൽത്തന്നെ അത് ഹിന്ദുസ്ഥാനിലെ മറ്റു പട്ടണങ്ങളെക്കുറിച്ചും പരമാവധി കൽക്കത്ത വരെയുമായിരുന്നു.
1840-കളിലെ മൊത്തം പത്രമെടുത്താൽ അതിൽ ബ്രിട്ടൻ എന്ന പേര് വെറും 7 വട്ടം മാത്രമേ പരാമർശിച്ചിട്ടുള്ളൂ.
ഇസ്ലാമികരാജ്യങ്ങളായിരുന്ന ഈജിപ്തിനെക്കുറിച്ചും പേർഷ്യയെക്കുറിച്ചും വളരെക്കൂടുതൽ പരാമർശമുണ്ട്.
അവലംബം ഗ്രന്ഥങ്ങൾ ൧ {{ cite book }} : Check date values in: | accessdate= ( help ) പുറത്തേക്കുള്ള കണ്ണികൾ ദെഹ്ലി ഉർദു അഖ്ബാറിനെക്കുറിച്ച് പീപ്പിൾസ് ഡെമോക്രസിയിൽ 2007 ഏപ്രിൽ 29-ന് പ്രസിദ്ധീകരിച്ച ലേഖനം Archived 2012-08-08 at the Wayback Machine .
ദ ദെഹ്ലി ഉർദു അഖ്ബാർ ബിറ്റ്വീൻ പേർഷ്യൻ അഖ്ബാരത് ആൻഡ് ഇംഗ്ലീഷ് ന്യൂസ്പേപ്പേഴ്സ് - മാർഗ്രിറ്റ് പേർനോ
ദെം പിറൊനേൽ
ദെം പിറൊനേൽ ഒരു ഫ്രഞ്ച് പച്ചമരുന്നുശരീരശാസ്ത്രജ്ഞയായിരുന്നു.
ഹെർബലിസ്റ്റായി മരുന്നുകളിൽ പരിശീലനം നേടിയ പാരീസിൽ അവർ സക്രിയമായിരുന്നു.
1292 ൽ അവർ വളരെ ഉയർന്ന നികുതി കൊടുത്തിരുന്നു എന്നതിൽ നിന്ന് അവർ വിജയിച്ചിരുന്നു എന്നു മനസ്സിലാക്കാം.
countess Mahaut of Artois നെ ചികിൽസിക്കാനായി പാരീസിൽ നിന്ന് അർറ്റോയിസ്സിലേക്ക് യാത്രചെയ്ത പച്ചമരുന്നുചികിൽസക ഇവർ തന്നെയാകാനാണ് സാധ്യത.
ദെയർ വാസ് ആൻ ഓൾഡ് വുമൺ ഹു ലിവ്ഡ് ഇൻ എ ഷൂ ഇംഗ്ലീഷ് വിലാസം https://ml.wikipedia.org/wiki/There_was_an_Old_Woman_Who_Lived_in_a_Shoe
"ദെയർ വാസ് ആൻ ഓൾഡ് വുമൺ ഹു ലിവ്ഡ് ഇൻ എ ഷൂ" 19132 എന്ന റൗഡ് ഫോക്ക് സോംഗ് ഇൻഡെക്സ് നമ്പർ ഉപയോഗിച്ച ഒരു പ്രശസ്തമായ ഇംഗ്ലീഷ് ഭാഷാ നഴ്സറി റൈം ആണ്.
അതിന്റെ അർഥവും ഉത്ഭവവും സംബന്ധിച്ച സംവാദങ്ങൾ വൃദ്ധയുമായി പൊരുത്തപ്പെടാനുള്ള ശ്രമങ്ങളെ കേന്ദ്രീകരിച്ചായിരുന്നു.
എങ്കിലും കിങ് ജോർജ് രണ്ടാമൻ (1683-1760) ഈ കഥയുടെ വിഷയമായി മുന്നോട്ടുവന്നിരുന്നു.
കവിതയിലെ ഏറ്റവും പ്രശസ്തമായ വരികൾ
There was an old woman who lived in a shoe.
She had so many children, she didn't know what to do; She gave them some broth without any bread; Then whipped them all soundly and put them to bed.
The earliest printed version in Joseph Ritson 's Gammer Gurton's Garland in 1794 has the coarser last line:
She whipp'd all their bums, and sent them to bed.
Many other variations were printed in the 18th and 19th centuries.
Marjorie Ainsworth Decker published a Christian version of the rhyme in her The Christian Mother Goose Book published in 1978:
There was an old woman Who lived in a shoe, She had so many children, And loved them all, too.
She said, "Thank you Lord Jesus, For sending them bread."
Then kissed them all gladly and sent them to bed.
അവലംബം Folding card, 1883
ബിബ്ലിയോഗ്രാഫി
ദെറെൻബൂർഗ്, ഷൊസെഫ് ഇംഗ്ലീഷ് വിലാസം https://ml.wikipedia.org/wiki/Joseph_Derenbourg Joseph Derenbourg
ഫ്രഞ്ച് ഓറിയന്റലിസ്റ്റ് (പൗരസ്ത്യഭാഷാവിദഗ്ദ്ധൻ).
1811 ഒ. 21-ന് മെയ് ൽസിൽ ജനിച്ചു.
1839-ൽ പാരിസിൽ സ്ഥിരതാമസമാക്കി.
പാരിസിലെ എകോൽ ദെ സോത് എത്യൂദിൽ ഹീബ്രു പ്രൊഫസറായി സേവനമനുഷ്ഠിച്ചു.
ഫ്രാൻസിലെ യഹൂദ വിദ്യാഭ്യാസത്തിന്റെ പുനരുദ്ധാരകൻ എന്ന നിലയിലാണ് ദെറെൻബൂർഗ് പ്രസിദ്ധനായത്.
പ്രസിദ്ധ ഹീബ്രു സാഹിത്യകാരനായ സാദിയ ബെൻ ജോസഫിനെക്കുറിച്ചുള്ള പഠനത്തിനും ഗവേഷണത്തിനും ഇദ്ദേഹം നല്കിയിട്ടുള്ള സംഭാവന നിസ്തുലമാണ്.
സാദിയായുടെ കൃതികൾ മുഴുവൻ സംശോധനം ചെയ്തു പ്രസിദ്ധീകരിക്കുന്ന ഒരു പദ്ധതിക്കും ഇദ്ദേഹം രൂപംനല്കി.
1867-ൽ പ്രസിദ്ധീകരിച്ച എസ്സായ് സുർ ലിസ്ത്വാർ എ ലാ ജ്യോഗ്രഫി ദ് ലാ പലസ്തീന് ആണ് ഏറ്റവും പ്രസിദ്ധമായ കൃതി.
യേശുക്രിസ്തുവിന്റെ കാലത്തെ യഹൂദരുടെ ചരിത്രത്തിലേക്കു വെളിച്ചം വീശുന്ന കൃതികളിൽ അഗ്രിമസ്ഥാനം അർഹിക്കുന്നു ഈ കൃതി.
ഷൂറെർ തുടങ്ങിയ പില്ക്കാല പണ്ഡിതന്മാർ ഈ കൃതിയെയാണ് മാതൃകയായി സ്വീകരിച്ചത്.
1895 ജൂല.
29-ന് ദെറെൻബൂർഗ് അന്തരിച്ചു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദെറെൻബൂർഗ്, ഷൊസെഫ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ദെദേ കോർകുട്ടിന്റെ പുസ്തകം ഇംഗ്ലീഷ് വിലാസം https://ml.wikipedia.org/wiki/Book_of_Dede_Korkut
ഒഗുസ് തുർക്കികളുടെ ഇതിഹാസ കഥകളിൽ ഏറ്റവും പ്രസിദ്ധമാണ് ദെദേ കോർകുട്ടിന്റെ പുസ്തകം അല്ലെങ്കിൽ കോർകുട്ട് ആറ്റയുടെ പുസ്തകം (അസർബൈജാനി: കിതാബി-ഡാഡേ ഖോർഖുദ്, کتاب دده قورقود; തുർക്ക്മെൻ: കിറ്റാബി ഡെഡെം ഗോർകുട്ട്; ടർക്കിഷ്: ദേദേ കോർകുട്ട് കിതാബി) .
നാടോടികളായ തുർക്കിക് ജനതയുടെ സാമൂഹിക ജീവിതശൈലിയിലേക്കും അവരുടെ ഇസ്ലാമിന് മുമ്പുള്ള വിശ്വാസങ്ങളിലേക്കും കഥകൾ ധാർമ്മികതയും മൂല്യങ്ങളും വഹിക്കുന്നു.
പ്രധാനമായും തുർക്കി , അസർബൈജാൻ , തുർക്ക്മെനിസ്ഥാൻ എന്നിവിടങ്ങളിലെ ഒഗൂസ് തുർക്കിക് വംശജരുടെ സാംസ്കാരിക പൈതൃകത്തിന്റെ ഭാഗമാണ് പുസ്തകത്തിന്റെ പുരാണ ആഖ്യാനം.
ഈ പുസ്തകത്തിന്റെ രണ്ട് കൈയെഴുത്തുപ്രതികൾ, വത്തിക്കാൻ , ഡ്രെസ്ഡൻ എന്നിവിടങ്ങളിൽ മാത്രമേ 2018 വരെ അറിയപ്പെട്ടിരുന്നുള്ളൂ.
എന്നിരുന്നാലും, ഗോൺബാദ് കൈയെഴുത്തുപ്രതിയുടെ കണ്ടെത്തലോടെ ഈ പുസ്തകത്തിലേക്ക് ഒരു പുതിയ ഇപ്പോസ് ചേർത്തു.
ഗോൺബാദ് കൈയെഴുത്തുപ്രതിയുടെ ഭാഷ സമ്മിശ്ര സ്വഭാവമുള്ളതാണ്.
പിന്നീട് പഴയ ഓഗൂസ് തുർക്കിക്കിൽ നിന്ന് ഇറാനിയൻ അസർബൈജാനിലെ ആദ്യകാല ആധുനിക തുർക്കിക്കിലേക്കുള്ള പരിവർത്തന കാലഘട്ടത്തിന്റെ വ്യക്തമായ സവിശേഷതകൾ ചിത്രീകരിക്കുന്നു.
എന്നിരുന്നാലും, കിഴക്കൻ തുർക്കിക്ക് സവിശേഷമായ അക്ഷരശാസ്ത്ര, നിഘണ്ടു, വ്യാകരണ ഘടനകളും ഉണ്ട്.
ഇത് യഥാർത്ഥ കൃതി സിർദാര്യയ്ക്കും അനറ്റോലിയയ്ക്കും ഇടയിലുള്ള പ്രദേശത്താണ് എഴുതിയതെന്നും പിന്നീട് പതിനാറാം നൂറ്റാണ്ടിന്റെ രണ്ടാം പകുതിയിൽ സഫാവിഡ് ഇറാനിൽ വീണ്ടും എഴുതപ്പെട്ടുവെന്നും കാണിക്കുന്നു.
പിന്നീട് 18-ആം നൂറ്റാണ്ടിന്റെ രണ്ടാം പകുതിയിൽ ഖജർ കാലഘട്ടത്തിൽ അതേ പ്രദേശത്ത് വീണ്ടും പകർത്തി.
ഗോൺബാദ് കൈയെഴുത്തുപ്രതിയുടെ ആദ്യ താളുകൾ കാണുന്നില്ല.
ഇക്കാരണത്താൽ, കൈയെഴുത്തുപ്രതിയുടെ പേര് എങ്ങനെയാണ് രേഖാമൂലം രേഖപ്പെടുത്തിയതെന്ന് അറിയില്ല.
മംഗോളിയൻ, തുർക്കി ഭാഷാ കുടുംബങ്ങൾക്കിടയിൽ രേഖപ്പെടുത്തിയിട്ടുള്ള 1,000-ത്തിലധികം ഇതിഹാസങ്ങളിൽ നിന്നുള്ള ഏറ്റവും പ്രശസ്തമായ തുർക്കിക് ദാസ്താനുകളിൽ ചിലതാണ് ദെദേ കോർകുട്ടിന്റെ ഇതിഹാസ കഥകൾ.
ഇതിഹാസത്തിന്റെ ഉത്ഭവവും സംഗ്രഹവും
ഒഗൂസ് തുർക്കിക് ജനതയിൽ ഒഗുസ്-നാമേ എന്നും അറിയപ്പെടുന്ന ഒരു വീരനായ ദാസ്താൻ (ഇതിഹാസം) ആണ് ദെദേ കോർകുട്ട് ഇവർ മധ്യേഷ്യയിൽ തുടങ്ങി, അനറ്റോലിയയിൽ തുടരുകയും അസർബൈജാനി കോക്കസസിൽ ഭൂരിഭാഗം പ്രവർത്തനങ്ങളും കേന്ദ്രീകരിക്കുകയും ചെയ്യുന്നു.
ബാർത്തോൾഡിന്റെ അഭിപ്രായത്തിൽ, "ഈ ദസ്താൻ കോക്കസസിൽ അല്ലാതെ മറ്റെവിടെയെങ്കിലും എഴുതപ്പെട്ടിരിക്കുമെന്ന് ഊഹിക്കാൻ കഴിയില്ല".
തുർക്കിക് ജനതയ്ക്ക്, പ്രത്യേകിച്ച് ഒഗൂസ് എന്ന് സ്വയം തിരിച്ചറിയുന്ന ആളുകൾക്ക്, ചരിത്രത്തിലുടനീളം തുർക്കിക് ജനതയുടെ വംശീയ സ്വത്വം, ചരിത്രം, ആചാരങ്ങൾ, മൂല്യ വ്യവസ്ഥകൾ എന്നിവയുടെ പ്രധാന ശേഖരമാണിത്.
ഒഗൂസ് തുർക്കികൾ ഒരു ആട്ടിടയ ജനതയായിരുന്ന കാലത്തെ സ്വാതന്ത്ര്യത്തിനായുള്ള പോരാട്ടങ്ങളെ ഇത് അനുസ്മരിക്കുന്നു, എന്നിരുന്നാലും "ഓഗൂസ് വംശജരായ തുർക്കികൾ തങ്ങളെ ഓഗൂസ് ആയി കണക്കാക്കാത്ത സമയത്താണ് കഥകൾ അവയുടെ ഇന്നത്തെ രൂപത്തിലേക്ക് കൊണ്ടുവന്നതെന്ന് വ്യക്തമാണ്."
പത്താം നൂറ്റാണ്ടിന്റെ മധ്യം മുതൽ, ഒഗുസ് എന്ന പദം തുർക്കികൾക്കിടയിൽ തന്നെ തുർക്കോമാൻ ക്രമേണ മാറ്റിസ്ഥാപിച്ചു, ഈ പ്രക്രിയ പതിമൂന്നാം നൂറ്റാണ്ടിന്റെ ആരംഭത്തോടെ പൂർത്തിയായി.
ഇസ്ലാം മതം സ്വീകരിക്കുകയും തങ്ങളുടെ പൂർവ്വികരെക്കാൾ കൂടുതൽ ഉദാസീനമായ ജീവിതം നയിക്കാൻ തുടങ്ങുകയും ചെയ്തിരുന്ന തുർക്കികൾ ആയിരുന്നു ടർക്കോമൻമാർ.
14-ആം നൂറ്റാണ്ടിൽ, ഓഗൂസിന്റെ ഒരു ഫെഡറേഷൻ, അല്ലെങ്കിൽ, അക്-കൊയൂൻലു എന്ന് സ്വയം വിശേഷിപ്പിച്ച ടർക്കോമൻ ഗോത്രവർഗ്ഗക്കാർ, കിഴക്കൻ തുർക്കി, അസർബൈജാൻ, ഇറാഖ്, പടിഞ്ഞാറൻ ഇറാൻ എന്നിവ ഭരിച്ച ഒരു രാജവംശം സ്ഥാപിച്ചു.
Notes അവലംബം ഗ്രന്ഥസൂചിക കൂടുതൽ വായനയ്ക്ക് Azmun, Y. (2020).
"The New Dädä Qorqut Tales from the Recently-Found Third Manuscript of the Book of Dädä Qorqut".
In: Journal of Old Turkic Studies , 4 (1), 16-27.
DOI: 10.35236/jots.677980 Haznedaroğlu, A. (2020).
"Salur Kazan ve Yuvarlanan Taş Anlatısı Hakkında".
In: Journal of Old Turkic Studies , 4 (2), 437-468.
DOI: 10.35236/jots.736370 (In Turkish) Rentzsch, Julian.
“MODALITY IN THE ‘DEDE QORQUD OĠUZNAMELERI’.”
In: Acta Orientalia Academiae Scientiarum Hungaricae 64, no. 1 (2011): 49–70.
http://www.jstor.org/stable/43282396 .
External links Dede Korkut എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Epics Archived 2012-01-05 at the Wayback Machine .
, four editions of the Dede Korkut book at the Uysal-Walker Archive of Turkish Oral Narrative , Texas Tech University, 2000–2007 "Mother-of-All-Books" Dada Gorgud article in Azerbaijan International magazine First and second parts of the 1975 Dede Korkut film (in Azerbaijani) Book of Dede Korkut at Dresden Library Dede Korkut literature
ദേ ഇങ്ങോട്ട് നോക്കിയേ
ജയസൂര്യ , ജഗതി ശ്രീകുമാർ , രതിഷ് രാജൻ, സാറ എന്നിവർ അഭിനയിച്ച ബാലചന്ദ്ര മേനോന്റെ 2008 ലെ മലയാളം ചിത്രമാണ് ദേ ഇങ്ങോട്ട് നോക്കിയേ .
സംസ്ഥാന മുഖ്യമന്ത്രിയായ അമ്മാവൻ വെട്ടികാട് സദാശിവന് ( ജഗതി ശ്രീകുമാർ ) വേണ്ടി ഒരു പ്രശ്നം പരിഹരിക്കാനും മനഃസമാധാനം നൽകാനുമുള്ള ദൗത്യത്തിനായി പുറപ്പെടുന്ന വെട്ടിക്കാട് ശിവൻ ( ജയസൂര്യ ) എന്ന ചെറുപ്പക്കാരനെക്കുറിച്ചാണ് ചിത്രം.
ഇത് ചെയ്യുന്നതിന്, ഗുജറാത്തിൽ സ്ഥിരതാമസമാക്കിയ  ഒരു സാധാരണ വാഴപ്പഴ വിൽപ്പനക്കാരനും ബുദ്ധി കുറവുമുള്ള  സദാശിവന്റെ ഇരട്ട സഹോദരനെ ഉൾപ്പെടുത്തി ഒരു പദ്ധതിക്ക് ശിവൻ പദ്ധതിയിടുന്നു.
ശിവൻ വാഴപ്പഴം വിൽക്കുന്നയാളെ തന്റെ സംസ്ഥാനത്തേക്ക് കൊണ്ടുപോകുന്നു, യഥാർത്ഥ മുഖ്യമന്ത്രിയെ സുഹൃത്തുക്കളുടെ പിന്തുണയോടെ തട്ടിക്കൊണ്ടുപോകുകയും തനിപ്പകർപ്പ് അദ്ദേഹത്തിന്റെ സ്ഥാനത്ത് വയ്ക്കുകയും ചെയ്യുന്നു.
അന്നുമുതൽ, അദ്ദേഹം ഡമ്മി മുഖ്യമന്ത്രിയെ എല്ലാ ഘട്ടങ്ങളിലും നയിക്കുന്നു, കൂടാതെ ഡമ്മി വളരെക്കാലമായി ആരാധിച്ചിരുന്ന തന്റെ നഷ്ടപ്പെട്ട പ്രണയമായ അമ്മുവിനെ കണ്ടെത്താൻ ശ്രമിക്കുന്ന തിരക്കിലാണ്.
അഭിനേതാക്കൾ ജയസൂര്യ സാറാ ആലമ്പാറ ജഗതി ശ്രീകുമാർ തിലകൻ ഭാരത് ഗോപി ലെന ഇടവേള ബാബു മാള അരവിന്ദൻ നെദുമുടി വേണു രതിഷ് രാജൻ ഹരീഷ് പെരാഡി മിനു കുറിയൻ സുകുമാരി പരാമർശങ്ങൾ ദേ ഇങ്ങോട്ട് നോക്കിയേ ഇന്റർനെറ്റ് മൂവി ഡാറ്റാബേസിൽ http://www.indiaglitz.com/channels/malayalam/preview/9824.html http://www.rediff.com/movies/2008/apr/14ssdin.htm https://web.archive.org/web/20090601022602/http://popcorn.oneindia.in/title/505/de-ingottu-nokkiye.html
ദെബെഡ്
അർമേനിയയിലും ജോർജിയയിലും കൂടി ഒഴുകുന്ന ഒരു നദിയാണ് ദെബെഡ് ( Armenian : Դեբեդ , ഇംഗ്ലീഷ് : Debed ) അഥവാ ദെബേഡ ( Georgian : დებედა , ഇംഗ്ലീഷ് : Debeda ).
ജോർജിയയിലെ സദാഖ്‌ലോ ഗ്രാമത്തിൽ അർമേനിയയ്ക്കും ജോർജിയയ്ക്കും ഇടയിലുള്ള ഒരു സ്വാഭാവിക അതിർത്തിയായി പ്രവർത്തിക്കുന്ന ഈ നദിയ്ക്ക് 176 കിലോമീറ്റർ (109 മൈൽ) നീളവും കൂടാതെ 4,080 ചതുരശ്ര കിലോമീറ്റർ (1,580 ചതുരശ്ര മൈൽ) ഡ്രെയിനേജ് ബേസിനുമുണ്ട്.
അർമേനിയയിൽ നിന്ന് ഉത്ഭവിക്കുന്ന ഈ നദി ദ്സൊറാഗെറ്റിന്റെയും പാമ്പാക്കിന്റെയും സംഗമസ്ഥാനത്ത് രൂപപ്പെടുന്നു.
അവിടെ നിന്നും ഒഴുകി അത് ജോർജിയയിൽ കുറ നദിയുടെ പോഷകനദിയായ ക്രാമിയിലേക്ക് ചേരുന്നയിടത്ത് അവസാനിക്കുന്നു.
അവലംബം ↑ Дебед , Great Soviet Encyclopedia ↑
ദെൻപസാർ
ദെൻപസാർ ബാലിയുടെ തലസ്ഥാനമാണ്.
ബാലി ദ്വീപിൽ സ്ഥിതിചെയ്യുന്ന ഈ പ്രദേശം, ലോകം മുഴുവൻ അറിയപ്പെടുന്ന പ്രധാന വിനോദസഞ്ചാരകേന്ദ്രമാണ്.
വിനോദസഞ്ചാരവുമായി ബന്ധപ്പെട്ട് ബാലിയിലെ ഏറ്റവും വളർച്ചയുള്ള വാണിജ്യകേന്ദ്രമാണിത്.
2012 ലെ ജനസംഖ്യ കണക്കുപ്രകാരം ഇവിടത്തെ ജനസംഖ്യ 834,881 ആകുന്നു.
ചുറ്റുപാടുമുള്ള മെട്രോപൊളിറ്റൻ ഭാഗത്ത് 2 മില്ല്യൻ ആളുകളേയുള്ളു.
ബാലിനീസ് ഭാഷയിൽ ദെൻ എന്നാൽ വടക്ക് എന്നും പസാർ എന്നാൽ ബസാർ അല്ലെങ്കിൽ ചന്ത എന്നുമാണ് അർത്ഥം.
ഇവിടെ ഉത്തര ഭാഗത്ത് കുംബസാരി ചന്ത സ്ഥിതിചെയ്യുന്നുണ്ട്.
പഴയ കാലത്തെ വലിയ വാണിജ്യ കച്ചവടകേന്ദ്രത്തിനു ചുറ്റുപാടുമായി രൂപപ്പെട്ടതാകാം ഈ പ്രദേശം എന്നു കരുതുന്നു.
ചരിത്രം കോളനികാലം
ദെൻപസാർ ബദുങ് രാജവംശത്തിന്റെ തലസ്ഥാനമായിരുന്നു.
1906ൽ ഡച്ചുകാർ രാജകൊട്ടാരം ആക്രമിക്കുകയും കൊള്ളയടിക്കുകയും ചെയ്തു.
അന്ന് ഡച്ചുകാർക്ക് കീഴടങ്ങാതെ ബാലി രാജാവും ആയിരക്കണക്കിനു ബാലിക്കാരും ആത്മഹത്യ ചെയ്തതിന്റെ സ്മാരകമായി ബാലി ചത്വരത്തിൽ ഒരു പ്രതിമ കാണാൻ കഴിയും.
സ്വാതന്ത്ര്യദിനങ്ങൾ
1958ൽ ദെൻപസാർ ബാലി പ്രവിശ്യയിലെ സർക്കരിന്റെ സ്ഥാനമായി.
തുടർന്ന് ദെൻപസാർ വിനോദസഞ്ചാരകെന്ദ്രമായി ഭൗതികവും വാണിജ്യപരവും സാമൂഹ്യവും സാംസ്കാരികവുമായ വളർച്ച പ്രാപിച്ചു.
വിദ്യാഭ്യാസം വ്യവസായം വിനോദസഞ്ചാരം എന്നിവയുടെ കേന്ദ്രമായി മാറുകയും ചെയ്തു.
ആദ്യം ഒന്നിച്ചുനിന്ന ദെൻപസാറും ബന്ദുങും 1992 ജനുവരി 15നു വേർതിരിഞ്ഞ് ദെൻപസാർ സ്വയംഭരണപ്രദേശമായി മാറി.
2009 നവംബർ 16നു ബന്ദുങിന്റെ തലസ്ഥാനം ദെൻപസാറിൽനിന്നും നീക്കി മങ്കുപുര ആക്കി മാറ്റി.
127.78 km² ആണ് ദെൻപസാറിന്റെ വിസ്തീർണ്ണം.
ഇത് ബാലിയുടെ 2.18% വരും.
നെൽക്കൃഷിയാണു കൂടുതൽ.
ബദുങ് നദി ബെനോവ ഉൾക്കടലിൽ പതിക്കും മുൻപ് ദെൻപസാറിനെ രണ്ടായി മുറിക്കുന്നു.
വരണ്ട ഈർപ്പം നിറഞ്ഞ ഉഷ്ണകാലാവസ്ഥയാണ്.
ജനവിതരണം
2010ലെ കണക്കു പ്രകാരം 788,445 ആണു ജനസംഖ്യ.
2012ൽ 834,881 ആയി ഇതു മാറി.
68.4% ഹിന്ദുക്കൾ ഇവിടെയുണ്ട്.
ഇസ്ലാം ആണ് വലിയ ന്യൂനപക്ഷം.
ക്രിസ്തുമതക്കാരും ബുദ്ധമതക്കാരും കൺഫ്യൂഷ്യൻ മതക്കാരുമാണ് മറ്റുള്ളവർ.
നഗരം 4 ജില്ലകളായും ജില്ലകളെ 43 ഉപജില്ലകളായും 209 ഗ്രാമങ്ങളായും തിരിച്ചിരിക്കുന്നു.
ദെൻപസാറിൽ പ്രമുഖമായ അനേകം സർവ്വകലാശാലകളുണ്ട്.
അവയിൽ ചിലവ: ഉദയന സർവ്വകലാശാല വർമ്മദേവ സർവ്വകലാശാല മഹാസരസ്വതി സർവ്വകലാശാല സംസ്കാരം
ഹിന്ദു ആചാരങ്ങൾ ഇന്നും വലിയ സ്വാധീനം ചെലുത്തുന്നു.
ദെൻപസാർ പുരാതനമായ പല കാഴച്ചകളുടെയും കേന്ദ്രമാണ്.
ദെൻപസാറിലെ ഏറ്റവും പ്രധാന ക്ഷേത്രമാണ് പുര ജഗത്നാഥ പുര മാവൊസ്പാഹിത് മറ്റൊരു പ്രധാന ക്ഷേത്രമാണ്.
ഈ ക്ഷേത്രത്തിൽ ഗരുഡന്റെയും ബതര ബായു എന്ന ഭീമന്റെയും വിഗ്രഹങ്ങൾ ഉണ്ട്.
ഹിന്ദു രീതിയിൽ പണിത ചർച്ച് ആണ് സെഇന്റ് ജോസഫ് ചർച്ച്.
ബാലി മ്യൂസിയം ബാലിയുടെ കലയും സംസ്കാരവും കാണിച്ചുതരുന്നു.
ഇതും കാണൂ Bali Museum Denpasar International Airport അവലംബം
വിക്കിവൊയേജിൽ നിന്നുള്ള ദെൻപസാർ യാത്രാ സഹായി https://en.wikipedia.org/wiki/Mangupura http://www.thejakartapost.com/news/2012/11/10/indian-firm-manage-bali-airport-operations.html http://bali.bps.go.id/index.php Archived 2016-03-05 at the Wayback Machine .
↑ :BPS Provinsi Bali:
തറക്കരടി ഇംഗ്ലീഷ് വിലാസം https://ml.wikipedia.org/wiki/Honey_Badger
കരടി കളോടു സാദൃശ്യമുള്ള ഒരിനം മാംസഭോജി മൃഗമാണ്‌ തറക്കരടി .